

Ventspils pilsētas dome

**VENTSPILS CENTRA SĀKUMSKOLA**

Reģ. Nr. 3211902422,

Brīvības ielā 15, Ventspilī, LV-3601, tālrunis 636-29937, e-pasts:

 centra.sakumskola@ventspils.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

APSTIPRINU:

Centra sākumskolas

direktore I.Butkus

13.04.2016.

Ventspilī

**Drošības noteikumi izglītojamajiem vasarā**

2016. gada 13.aprīlī Nr.3-5/2016-9

1. **Ugunsdrošība**
	1. Ugunsgrēka gadījumā zvani 112. Informē pieaugušos.
	2. Neatstāj bez uzraudzības elektriskajam tīklam pievienotas ierīces (elektrisko plītiņu, tējkannu, tosteri, u.c.) izņemot ierīces, kuru ekspluatācijas noteikumi to atļauj.
	3. Atpūšoties dabā nekad nekurināt ugunskuru bez pieaugušo klātbūtnes.
2. **Elektrodrošība**
	1. Neizvēlies transformatora punktu (būdu), elektrosadales skapjus par rotaļu vietu, nekādā gadījumā neej tajā iekšā.
	2. Nelieto bojātas elektroierīces.
3. **Ceļu satiksmes drošība**
	1. Braucot ar velosipēdiem, skrituļslidām un skrituļdēļiem lietojiet ķiveri, ceļu un roku aizsargus, lai izvairītos no lūzumiem
	2. Nelieto skrituļslidas, skrituļdēļus un citus līdzekļus, tur, kur pārvietojas autotransports.
	3. Ielu pāriet tikai tam paredzētajās vietās.
4. **Drošība pie ūdens**
	1. Peldēties tikai peldvietās, vecāku uzraudzībā.
	2. Svarīgi, lai pelde notiktu piemērotā peldvietā, kas ir atbilstoši iekārtota un kur tiek veikta ūdens kvalitātes uzraudzība
	3. Nelec ūdenī vietās, kur tas nav paredzēts.
	4. Nerotaļājies ceļmalas grāvjos un tamlīdzīgās vietās, kur mēdz uzkrāties lietus vai palu ūdeņi, kā arī vietās ar lielu ūdens straumi.
	5. Peldēties vietās, par ko liecina zīme – peldēties atļauts.
	6. Nedrīkst peldēt aiz peldvietas norobežojumiem, aiz bojām, un izmantojot gadījuma palīglīdzekļus.
	7. Vizinoties ar laivu vienmēr, jābūt līdzi glābšanas vestei.
5. **Suņi un dzīvnieki**
	1. Neglaudi svešu suni, dod sunim ceļu.
	2. Saglabā iepriekšējo gaitas ātrumu, bet pavirzies sāņus.
	3. Neskrien, nekliedz, nevicini rokas, nesper – šādas darbības suni vēl vairāk sakaitina.
	4. Ja suns skrien virsū: krīti zemē, pievelc sev klāt kājas un ar rokām apsedz galvu (pasargā galvu, seju, vēderu kājas).
	5. Ja suns tomēr iekodis ādu nekavējoties koduma vietu nomazgā ar ziepēm dodies uz ārstniecības iestādi.
	6. Lai izvairītos no inficēšanās ar infekcijas slimībām, neglaudi svešus kaķus.
6. **Ērces**
	1. Piesūkušos ērci vislabāk izņemt ārstniecības iestādē, taču, rūpīgi to darot, var veikt arī mājas apstākļos. Pirms noņemšanas ērcei uzliek spirtā samērcētu vates tamponu (nevajag lietot taukainus līdzekļus), Pēc tam ap ērces snuķīti apsien diegu un, velkot aiz diega galiem, izņem ērci. No ērces var atbrīvoties arī ar īpašu pinceti, ērci satverot pēc iespējas tuvāk ādai un saudzīgi izņemot tā, lai tās snuķītis nepaliktu ādā. Pēc tam šo koduma vietu nodezinficē ar spirtu vai jodu.
	2. Izņemot ērci, nedrīkst to saspiest, lai koduma brūcē neiekļūtu tās iekšējais saturs un nepalielinātu iespējamību saslimt ar kādu no ērču izraisītajām slimībām.
7. **Bites**
	1. Ja bite, lapsene, irsis vai cits insekts iekodis sejā, galvā, vai kakla rajonā nekavējoties izsaukt neatliekamo palīdzību (tālruņa numurs **113**), sakosto vietu dzesēt ar ledu vai maziem malkiem dzert ūdeni.
8. **Čūskas kodums**.
	1. Skaties zem kājām un rokām, jo čūska kož tikai tad, ja jūtas apdraudēta. Čūskas koduma gadījumā jādodas uz ārstniecības iestādi.
9. **Rīcība negaisa laikā**
	1. Meklējiet patvērumu mājā vai mašīnā un aizver logus un durvis
	2. Atvienojiet datoru, radio un televizoru no elektriskā tīkla. Neizmantojiet sadzīves elektrotehniku un tālruni.
	3. Ja nav iespējams patverties ēkā, neizmantojiet atsevišķi augošus kokus. Piemērots patvērums ir biezs mežs bez atsevišķiem augstiem kokiem.
	4. Ja klajā laukā nav, kur patverties, tad nogulieties zemē. Negaisa laikā nedrīkst ātri iet, skriet vai izslieties pilnā augumā
	5. Atcerieties, ka pērkona negaisa laikā nedrīkst atrasties uz ūdenskrātuves, peldēties, makšķerēt zivis**.**
10. **Nezināmas vielas**
	1. Neņem un neiztiec aizdomīgus saiņus, nezināmas vielas.
	2. Nespēlējies ar atrastām izmantotām šļircēm.
	3. Neņem neko no svešiniekiem.
11. **Traumas**
	1. Ja aktīvas atpūtas laikā ir iegūta trauma neturpini nodarbi, dodies mājās un par negadījumu informē vecākus.
	2. Smagos gadījumos zvani un izsauc neatliekamo medicīnisko palīdzību.
	3. Latvāņi, nonākuši uz ādas, saules staru ietekmē, izraisa smagus apdegumus.
12. **Saindēšanās ar medikamentiem un citā vielām**
	1. Zāles ir domātas tikai īpašiem gadījumiem, un to lietošanu nosaka ārsts. Zāles lieto tikai pieaugušo klātbūtnē un ārsta noteiktajās devās.
	2. Nekad nelasiet un nekādā gadījumā neēdiet nepazīstamas ogas, sēnes un citas dabas veltes.
13. **Vardarbība**
	1. Vardarbības situācijā centies pievērst apkārtējo uzmanību, ja, iespējams, ziņo par to.
	2. Arī tad, ja redzi, ka vardarbība vērsta pret citu cilvēku, ziņo par to.
14. **Aizdomīgi cilvēki**
	1. Jābūt piesardzīgiem no aizdomīgiem cilvēkiem, kompānijām.
	2. Izvairies no kontakta ar svešiem cilvēkiem.
	3. Esiet uzmanīgi, ja kāds aicina jūs sēsties mašīnā un piedāvā aizvest līdz mājām – neuzticieties un nesēdieties mašīnā pie svešiniekiem.

**Atcerieties, ja tu, tavi draugi vai apkārtējie nokļuvuši nelaimē vai ir izcēlies ugunsgrēks, nepieciešama ugunsdzēsēju vai policijas palīdzība, zvani 112!**

**Neatliekamajai medicīniskajai palīdzībai zvani 113!**